
Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló rendelet-tervezet

1. Társadalmi, gazdasági és költségvetési hatások

A rendelet -tervezet társadalmi hatása nem jelentős. A módosítás elősegíti a már megvalósult, 496 kVA teljesítményű napelemes kiserőmű jogszabályi követelményeknek megfelelő területhasználatának rendezését, ezáltal hozzájárul a megújuló energiaforrások hasznosításához és a beruházás jogszerű működésének biztosításához.
Az eljárás költségeit a beruházó viseli.
2. Környezeti és egészségügyi hatások

A módosítás a természeti erőforrásokat nem veszélyezteti, és a település egészét tekintve kimutatható, határértéket meghaladó környezetterheléssel nem jár.

A napelemes kiserőmű a megújuló energiaforrás hasznosítását szolgálja, így a módosítás közvetetten hozzájárulhat a környezetkímélő energiatermeléshez.

3. Adminisztratív terheket befolyásoló hatások

A rendelet módosítása az adminisztratív terheket nem befolyásolja.
4. A jogszabály megalkotásának szükségessége, a jogalkotás elmaradásának várható következményei
A településrendezési eszközök módosításának elmaradása esetén az ingatlan területfelhasználása nem kerülne összhangba a megvalósult beruházással és az arra vonatkozó jogszabályi követelményekkel. Ez akadályozhatja a beruházás jogszabályoknak megfelelő működését, illetve a beruházó számára jogi és gazdasági hátrányt okozhat.

5. A jogszabály alkalmazásához szükséges személyi, tárgyi, szervezeti és pénzügyi feltételek

A rendelet alkalmazásához szükséges személyi, tárgyi, szervezeti és pénzügyi feltételek rendelkezésre állnak. A településrendezési eszközök módosításával kapcsolatos tervezési és eljárási költségeket a beruházó viseli.
